《送谢苗黄三孝廉以校士毕共赴春试三首 其二》
明代·卢龙云

万里西南道，逢君亦欲东。初看鹏翮健，辄讶马群空。

诗礼趋庭旧，天人诣阙同。异时看隔坐，多在建章宫。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。